8. ΑΠΟΦΑΣΗ ΥΠΟΥΡΓΟΥ ΣΥΓΚΟΙΝΩΝΙΩΝ Αριθ. 17186  της 16 Αυγ./5 Σεπτ. 1984(ΦΕΚ Β΄ 618) Τοποθέτηση πρόσθετων δεξαμενών καυσίμων σε ρυμουλκούμενα ή επικαθήμενα συνδυασμένα οχήματα. Έχοντας υπόψη: 1.Τις διατάξεις του Νόμ. 614/77 "περί κυρώσεως του ΚΟΚ". 2.Το 528/83 π.δ/γμα "προσαρμογή της νομοθεσίας στις διατάξεις της οδηγίας 70/221/ΕΟΚ του Συμβουλίου των Ευρωπαϊκών Κοινοτήτων της 20 Μαρτ. 1970 "περί προσεγγίσεως των νομοθεσιών των Κρατών μελών που αναφέρονται στις δεξαμενές υγρών καυσίμων και των διατάξεων οπισθίας προφυλάξεως των οχημάτων με κινητήρα και ρυμουλκουμένων τους "όπως αυτή τροποποιήθηκε και συμπληρώθηκε με την οδηγία 79/490/ΕΟΚ της Επιτροπής των Ευρωπαϊκών Κοινοτήτων". 3.Τις διατάξεις της κοινής απόφασης του Πρωθυπουργού και του Υπουργού Συγκοινωνιών 8715/9.7.82 "ανάθεση αρμοδιοτήτων του Υπουργού Συγκοινωνιών στους Υφυπουργούς Συγκοινωνιών" ΦΕΚ 474/Β/13.7.82. 4.Την ανάγκη τοποθέτησης πρόσθετων δεξαμενών καυσίμων σε ρυμουλκούμενα ή επικαθήμενα συνδυασμένα οχήματα που εκτελούν διεθνείς μεταφορές, αποφασίζουμε: Επιτρέπουμε την τοποθέτηση πρόσθετων δεξαμενών καυσίμων σε ρυμουλκούμενα ή επικαθήμενα συνδυασμένα οχήματα που εκτελούν διεθνείς μεταφορές με τους παρακάτω όρους. α)Το άθροισμα του όγκου των δεξαμενών του έλκοντος και του ελκόμενου ή συρόμενου να μην υπερβαίνει τα 1000 LIT. β)Οι πρόσθετες δεξαμενές δεν πρέπει να επικοινωνούν μεταξύ τους. (Αντί για τις σελ. 264,505(γ)-264,510) Σελ. 264,5041 Τεύχος -Σελ.  Ρυμουλκούμενα Οχήματα 21.Ε.ξ.3-8 γ)Το καύσιμο θα μεταφέρεται στο έλκον όχημα μόνο όταν αυτό είναι σε στάση αποκλειόμενης κάθε σύνδεσης των πρόσθετων δεξαμενών με το έλκον όχημα όταν κινείται. δ)Απαγορεύεται το άδειασμα των δεξαμενών με τη βοήθεια πεπιεσμένου αέρα. ε)Οι δεξαμενές πρέπει να είναι καλώς προφυλαγμένες και να μην αποτελούν μέρος του εξωτερικού περιγράμματος του ρυμουλκούμενου ή επικαθήμενου. στ)Πρέπει να στερεώνονται άμεσα πάνω στο πλαίσιο του ρυμουλκουμένου ή επικαθήμενου. ζ)Οι πρόσθετες δεξαμενές θα δέχονται μόνο πετρέλαιο, αποκλειόμενου οποιουδήποτε άλλου είδους καυσίμου. η)Τα ρυμουλκούμενα ή επικαθήμενα, όπου έχουν τοποθετηθεί οι πρόσθετες δεξαμενές πρέπει να φέρουν 1 πυροσβεστήρα, 6 KG ξηράς κόνης και 1 πυροσβεστήρα HALLON, τύπου 1211 ή 2402 1,5 KG. θ)Οι δεξαμενές καυσίμων πρέπει να είναι κατασκευασμένες από ανοξείδωτο μέταλλο και να ανθίστανται στη διάβρωση. Πρέπει να πληρούν   τις δοκιμές   στεγανότητας    οι     οποίες πραγματοποιούνται από τον κατασκευαστή σε πίεση ίση προς το διπλάσιο της σχετικής πιέσεως λειτουργίας και εν πάσει περιπτώσει, ίση τουλάχιστον προς 1,3 ΒAR. Κάθε ενδεχόμενη υπερπίεση ή κάθε πίεση που υπερβαίνει την πίεση λειτουργίας πρέπει να εξουδετερώνεται αυτόματα από κατάλληλες διατάξεις (όπως βαλβίδες ασφαλείας κλπ). Οι οπές αερισμού πρέπει να έχουν σχεδιαστεί κατά τρόπο ώστε να προλαμβάνουν κάθε κίνδυνο αναφλέξεως. Το καύσιμο δεν πρέπει να δύναται να εκρέει από το πώμα της δεξαμενής ή από τις διατάξεις, οι οποίες προβλέπονται για να εξουδετερώνουν την υπερπίεση, ακόμη και στην περίπτωση πλήρους ανατροπής της δεξαμενής. Ένα στάξιμο είναι ανεκτό. ι)Οι δεξαμενές καυσίμων πρέπει να εγκατασταθούν κατά τρόπο ώστε να προφυλάσσονται από τις συνέπειες μιας μετωπικής συγκρούσεως ή μιας συγκρούσεως στο πίσω μέρος του οχήματος. Πρέπει να αποφεύγονται κοντά στις δεξαμενές προεξοχές, αιχμηρές ακμές κλπ. Σελ. 264,5042 Τεύχος -Σελ.  Το όχημα πρέπει να οδηγείται με τη βεβαίωση αυτή στην Υπηρεσία Συγκοινωνιών που είναι ταξινομημένο, για επιθεώρηση και για να αναγραφούν στην άδειά του οι προσθήκες που πραγματοποιήθηκαν, ο όγκος κάθε πρόσθετης δεξαμενής και το νέο απόβαρο του ρυμουλκούμενου ή επικαθήμενου, που πρέπει να προσδιορίζεται με τις δεξαμενές κενές καυσίμου, δεδομένου ότι το περιεχόμενο των πρόσθετων δεξαμενών πρέπει να υπολογίζεται στο ωφέλιμο φορτίο. 21.Ε.ξ.8 Ρυμουλκούμενα Οχήματα